Brand laat 30 gesinne dakloosArgieffoto. Minstens 30 gesinne is dakloos gelaat nadat ŉ brand Dinsdag in die noorde van Johannesburg uitgebreek het. Volgens Robert Mulaudzi, woordvoerder van Johannesburg se nooddienste, het die brand omstreeks 10:00 in die Zandspruit- informele nedersetting uitgebreek. “Altesaam 30 plakkershutte is verwoes, maar geen beserings is tot dusver aangemeld nie,” het Mulaudzi gesê. Rampsbestuurspanne is na die omgewing ontbied om die slagoffers by te staan. Die oorsaak van die brand is onbekend en word ondersoek.